ОБЯВЛЕНИЕ


Регионална дирекция по горите  - Пловдив, гр. Пловдив, бул. „Санкт Петербург” №57, тел. 032/275070,  на основание глава V, раздел IV от Кодекса на труда и във връзка с чл. 31, ал. 2 и чл. 33 от Наредба № 1 от 30.01.2012 г. за контрола и опазването на горските територии и Заповед № 168/01.09.2026 г. на директора на Регионална дирекция по горите – Пловдив
ОБЯВЯВА КОНКУРС:
за длъжността „Старши специалист - Горски инспектор”,  Дирекция „Горско стопанство” при Регионална дирекция по горите - Пловдив. – 1 работно място.
 
I. Минималните изисквания, предвидени в нормативните актове за заемане на длъжността „Старши специалист - Горски инспектор”, Дирекция „Горско стопанство” при Регионална дирекция по горите – Пловдив са:
           1. Образователна степен - средно лесовъдско образование,  съгласно т.49 на § 1 от Допълнителните разпоредби на Закона за горите;

           2.Трудов стаж по специалността – 1 година .
II.Специфични изисквания за заемане на длъжността: съгласно чл.30, ал.1, т.1, т.3-14 от Наредба № 1 от 30.01.2012 г. за контрола и опазването на горските територии /ДВ. бр.11 от 07.02.2012г./
III.Начинът за провеждане на конкурса е: писмен тест и интервю за професионална компетентност. 
       IV.Етапи на провеждане:

1. Подаване на документи за участие в конкурсната процедура.

2. Допускане на кандидатите по документи.

3. Обявяване на допуснати и недопуснати кандидати.

4. Провеждане на конкурса:

4.1. Първи етап: решаване на тест. 

4.2. Втори етап: провеждане на интервю с издържалите успешно теста.

4.3. Трети етап: окончателно класиране. 
V.Описание на длъжността: Старши специалист - горски инспектор осъществява непосредствен контрол по прилагане на Закона за горите по отношение на всички дейности в горските територии, както и върху съхранението, транспортирането и преработването на дървесина и недървесни горски продукти. Предотвратява и установява нарушения на разпоредбите на ЗГ, ЗЛОД, ЗЗТ, ЗРА, ЗЛР, ЗБР и подзаконовите актове по прилагането им.
            VI.Минималният размер на основната месечна заплата за длъжността е 700,00 евро. При назначаване основната месечна заплата ще бъде определена, съгласно Наредбата за заплатите на служителите в държавната администрация, във връзка с приложимите Вътрешни правила в РДГ-Пловдив.
            VII.Необходими документи, които следва да бъдат представени от кандидатите за участие в конкурса за длъжността са:

1. Заявление;

2. Автобиография европейски формат -СV;

3.  Копие от документ, удостоверяващ придобита образователно-квалификационна степен;

4.  Документ, удостоверяващ трудовия стаж по специалността;

5.     Медицинско свидетелство от лечебно заведение, удостоверяващо че лицето:

a)  не страда от психически разстройства;

б) през последните три години не е настанявано принудително в лечебно заведение по глава пета, раздел II от Закона за здравето и не е лекувано за употреба на наркотични вещества;

 6.     Документ от районния съд по местоживеене, удостоверяващ, че:

а) срещу лицето няма наложени мерки за защита по Закона за защита от домашното насилие;

б) лицето не е нарушавало обществения ред три или повече пъти, за което са му налагани административни наказания;

7.       Копие от свидетелство за управление на моторно превозно средство;

8.       Медицинско свидетелство.

Забележка:

*За участие в конкурс се допуска и кандидат, който не е получил документа по VII, т. 5, буква „б“ и т.6 , но представи декларация по образец (Приложение № 11 към чл.31, ал.4 от Наредба № 1 от 30.01.2012 г. за контрола и опазването на горските територии).
VIII. Документите следва да бъдат представени в “Деловодството” на РДГ – Пловдив, бул. ”Санкт Петербург” № 57, всеки работен ден от 08:00 до 17:00 часа, лично от всеки кандидат или чрез пълномощник в едномесечен срок от деня на публикуване на обявлението за провеждане на конкурса. 
Документите по т.VII. може да се подават по електронен път чрез електронна поща на адрес: rugplovdiv@iag.bg или rdgplovdv@gmail.com, като в този случай заявлението по т. VII.1, както и при наличие на декларацията по образец (Приложение № 11 към чл.31, ал.4 от Наредба № 1 от 30.01.2012 г. за контрола и опазването на горските територии), следва да бъдат подписани от кандидата с електронен подпис.

IX При успешно подаване на документите на кандидатите се издава входящ номер и се предоставя длъжностна характеристика за конкурсната длъжност.
X.  Списъците или други съобщения във връзка с конкурса ще се обявяват на информационното табло в Регионална дирекция по горите, гр. Пловдив, бул. “Санкт Петербург“ № 57 и на интернет страницата на ИАГ, раздел „Работа“ -  http://www.iag.bg/jobs/lang/1/page/1/archive. 
ХI. Регионална дирекция по горите - Пловдив не заплаща пътни разходи от местоживеене до месторабота.
